Covid-19-statistieke: Byna 50 000 sterftesArgieffoto bloot ter illustrasie (Foto: Ronny Hartmann / AFP) Altesaam 1 512 225 in Suid-Afrika het nou reeds Covid-19 opgedoen nadat nog 1 447 pasiënte in die laaste siklus van 24 uur positief getoets het. Dr. Zweli Mkhize, minister van gesondheid, het Saterdagaand in sy gebruiklike verklaring gesê nog 157 pasiënte het intussen weens Covid-19 gesterf. Dié sterftes is onderskeidelik in die Oos-Kaap (6), Vrystaat (26), Gauteng (33), KwaZulu-Natal (46), Limpopo (23), Mpumalanga (3), Noord-Kaap (2) en die Wes-Kaap (18) aangemeld. Dít bring die land se dodetal op 49 941 te staan. Volgens Mkhize het 1 429 047 pasiënte in Suid-Afrika egter reeds van die koronavirus herstel, met ŉ herstelkoers van 94%. Suid-Afrika het tans 33 237 aktiewe gevalle waarvan die meeste (9 624) in KwaZulu-Natal aangemeld is. Altesaam 67 303 gesondheidswerkers is teen Saterdag vroegaand reeds ingeënt teen Covid-19. Sterftes en persone wat herstel het: